《次韵谢喻岩叟读予近作二首》
元代·方回

观君于势利，如箒扫丝窠。
阅世云翻雨，持心济贯河。
端居冠必整，閒赋砚频磨。
我岂无新作，何堪对雅歌。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。